अहमदाबाद। गुजरात विधानसभा के आगामी चुनाव मद्देनजर भाजपा ने अपनी कमर कस ली है। गौरतलब हो की अगस्त में पूर्व मुख्यमंत्री विजय रूपाणी और उप मुख्यमंत्री नितिन पटेल के अगुवाई वाली सरकार के पांच साल पूर्ण होने पर राज्यभर में विभिन्न कार्यक्रमों का आयोजन किया गया था। उसी प्रकार नेतृत्व परिवर्तन के बाद राज्य सरकार के नए मंत्री आज से जन आशीर्वाद यात्रा की शुरुआत करेंगे।
मंत्रियों की यह जन आशीर्वाद दो चरणों में होगी। पहला चरण 30 सितंबर से शुरू होकर 3 अक्टूबर तक चलेगा वहीं दूसरे चरण में 7 अक्टूबर से 10 अक्टूबर तक का होगा। इस दौरान सभी मंत्री अपने अपने जिले समेत अन्य जिलों का भी दौरा कर जन आशीर्वाद प्राप्त करेंगे।
30 सितंबर को राजस्व मंत्री राजेन्द्र त्रिवेदी 30 सितंबर को खेडा में और 1 अक्टूबर को वडोदरा शहर में जन आशीर्वाद यात्रा करेंगे। वहीं शिक्षा मंत्री 3 अक्टूबर को भावनगर पश्चिम, 7 अक्टूबर को राजकोट जिला और 8 अक्टूबर को राजकोट शहर में जन आशीर्वाद यात्रा करेंगे| स्वास्थ्य मंत्री ऋषिकेश पटेल 3 अक्टूबर को विसनगर, 7 अक्टूबरको गांधीनगर जिला और 8 अक्टूबर को अहमदाबाद में, सड़क एवं आवास मंत्री पूर्णे मोदी 3 अक्टूबर को सूरत पश्चिम, 7 अक्टूबर को भरुच और 8 अक्टूबर को नर्मदा जिले में, कृषि मंत्री राघवजी पटेल 3 अक्टूबर को ग्रामीण, 7 अक्टूबर को देवभूमि द्वारका और 8 अक्टूबर को जूनागढ़ शहर में, स्वास्थ्य मंत्री कनु देसाई 7 अक्टूबर को नवसारी, 8 अक्टूबर को सूरत शहर और 9 अक्टूबर को पारडी में, वन एवं पर्यावरण मंत्री किरीटसिंह राणा 3 अक्टूबर को लीमडी, 7 अक्टूबर को जामनगर जिला और 8 अक्टूबर को जामनगर शहर में, आपूर्ति मंत्री नरेश पटेल 3 अक्टूबर को सूरत जिला, 1 अक्टूबर को वलसाड जिला और 2 अक्टूबर को नवसारी जिला, सामाजिक न्याय एवं अधिकारिता मंत्री प्रदीप परमार 7 अक्टूबर को बनासकांठा, 8 अक्टूबर को कच्छ और 10 अक्टूबर को असारवा में, ग्रामीण विकास मंत्री अर्जुनसिंह चौहाण 3 अक्टूबर को मेहमदाबाद, 7 अक्टूबर को आणंद और 8 अक्टूबर को पंचमहल जिला में, गृह राज्य मंत्री हर्ष संघवी 3 अक्टूबर मजूरा, 7 अक्टूबर को वडोदरा शहर और 8 अक्टूबर को अहमदाबाद शहर में, राज्य मंत्री जगदीश पंचाल 7 अक्टूबर को खेडा, 8 अक्टूबर में गांधीनगर और 9 अक्टूबर को निकोल में, राज्य मंत्री ब्रिजेश मेरजा 3 अक्टूबर को मोरबी, 7 अक्टूबर को पोरबंदर और 8 अक्टूबर को सुरेन्द्रनगर जिले में, राज्य मंत्री जीतु चौधरी 30 सितंबर को तापी, 1 अक्टूबर को सूरत जिला, 2 अक्टूबर को डांग और 3 अक्टूबर को कपराडा में, राज्य मंत्री मनीषा वकील 30 सितंबर को महीसागर, 1 अक्टूबर को आणंद, 2 अक्टूबर को वडोदरा शहर में, राज्य मंत्री मुकेश पटेल 3 अक्टूबर को ओलपाड, 7 अक्टूबर को वलसाड और 8 अक्टूबर को नवसारी में, राज्य मंत्री निमिषा सुथार 30 सितंबर को छोटाउदेपुर, 1 अक्टूबर को पंचमहल, 2 अक्टूबर को मोरवा हडफ में, राज्य मंत्री अरविंद रैयाणी 3 अक्टूबर को राजकोट पूर्व, 7 अक्टूबर को मोरबी और 8 अक्टूबर को बोटाद जिले में तथा राज्य मंत्री डॉ. कुबेर डिंडोर 30 सितंबर को अरवल्ली, 1 अक्टूबर को दाहोद और 2 अक्टूबर को संतरामपुर में जन आशीर्वाद यात्रा करेंगे|
hin_Deva hin_Deva awa_Deva